শেষ বেলায় IPL নিলামে ঝড় কলকাতার!

ওয়েব ডেস্ক : আইপিএল নিলামে (IPL Auction) ঝড় তুলল কলকাতা নাইট রাইডার্স (Kolkata Knight Riders)। শেষ বেলায় রচিন রবীন্দ্র (Rachin Ravindra) ও আকাশ দীপ (Akash Deep)-কে কিনে নিল কেকেআর। এর ফলে নাইট শিবিরে পূরণ হয়ে গেল ওপেনারের জায়গা। অন্যদিকে বাংলার পেসার ফিরলেন বাংলাতেই।

এদিন শেষ বেলায় কেকেআর (KKR)-এর হাতে ছিল মাত্র ৩ কোটি ৪৫ লক্ষ টাকা। সেই সময় প্রথমে নিলামে ওঠেন নিউজিল্যান্ডের ওপেনার রচিন রবীন্দ্র-র নাম। কিন্তু তাঁকে নিয়ে আর কেউ দর কষাকষি করেনি। ফলে বেস প্রাইস ২ কোটি টাকায় রচিনকে কিনে নেয় কলকাতা। এর ঠিক পরেই নিলামে ওঠে বাংলার পেস বোলার আকাশদীপের নাম। তাঁকেও বেস প্রাইস ১ কোটি টাকাতেই কিনে নেয় কেকেআর। এর ফলে আরও শক্তিশালী হল শাহরুখ খানের দল।

আরও খবর : ৯ কোটি ২০ লক্ষ টাকায় মোস্তাফিজুর রহমানকে কিনল KKR!

প্রসঙ্গত, এদিন নিলামে প্রথমে অবিক্রিত থেকে গিয়েছিলেন রচিন। কিন্তু দ্বিতীয় বার নিলামে নাম ওঠার পর তাঁকে কিনে নেয় কেকেআর (KKR)। এর ফলে এদিন তিন জন নিউজিল্যান্ডের ক্রিকেটারকে কিনে নিল কলকাতা। এর আগে ২ কোটি টাকায় ফিন অ্যালেন ও টিম সেইফার্ট-কে ১ কোটি ৫০ লক্ষ টাকায় কিনেছিল নাইট শিবির। তার পরে ২ কোটি টাকায় রচিন রবীন্দ্রকে কিনল তারা। অন্যদিকে, ২০২৬ সালের আইপিল ঘরের মাঠেই কলকাতার হয়েই খেলতে চলেছেন আকাশদীপ।

এর ফলে কেকেআর এখনও পর্যন্ত যে সব ক্রিকেটারদের কিনেছে, তাঁরা হলে….

ক্যামেরন গ্রিন -২৫ কোটি ২০ লক্ষ

মাথিশা পাথিরানা- ১৮ কোটি

তেজস্বী সিং- ৩ কোটি

ফিন অ্যালেন- ২ কোটি

প্রশান্ত সোলাঙ্কি- ৩০ লক্ষ

কার্তিক ত্যাগী- ৩০ লক্ষ

মোস্তাফিজুর রহমান- ৯ কোটি ২০ লক্ষ

রাহুল ত্রপাঠি- ৭৫ লক্ষ

সার্থক রঞ্জন- ৩০ লক্ষ

দক্ষ কামরা-৩০ লক্ষ

টিম সেইফার্ট- ১ কোটি ৫০ লক্ষ

রচিন রবীন্দ্র – ২ কোটি টাকা

আকাশদীপ- ১ কোটি টাকা